text: Великден е! (Вижте необичайните традиции по света за празника) - Разкрития.ком
  Начало Любопитни Великден е! (Вижте необичайните традиции по света за празника)
  Великден е! (Вижте необичайните традиции по света за празника)
  Mary Lou+ 27 април 2019 0 коментара
  Светът празнува Великден
  Светът празнува Великден. А всяка страна има свои традиции за посрещането на празника, някои от които може да ни се видят много необичайни. Такава традиция има и в Унгария. "Пръскане" е обичай, който унгарците изпълняват в понеделник след Великден. По време на този ритуал ергените пръскат с парфюмирана вода главата на нищо неподозираща млада девойка и в замяна иска целувка от нея. Навремето старите унгарци са вярвали, че тази вода има прочистващ, лечебен ефект и дори са смятали, че подобрява фертилността.
  В Швеция също имат свои традиции за Великден. Тогава децата се обличат като великденски вещици. Малчуганите носят дълги поли, шарени шалове на главите и боядисват бузите си в червено. Децата обикалят от къща на къща и разменят рисунки срещу лакомства.
  В Гърция, на Корфу, също си имат своите необичайни традиции за Великден. Сутринта на Велика събота там хвърлят от прозорците и балконите си глинени съдове под формата на гърнета, саксии и други. Гърците много се забавляват на тази традиция. Според някои хора чрез този ритуал жителите на остров Корфу приветстват пролетта и новото начало. Според други тази традиция крие своите корени във Венеция, където в новогодишната нощ хората изхвърлят всички ненужни стари вещи.
  В Чехия на Светли понеделник мъжете пошляпват жените с камшичета, направени от върбови клонки и украсени с панделки. Според легендата върбата е първото дърво, което разцъфва през пролетта и така би следвало клонките да прехвърлят виталността си върху жената. Това е забавна игра и не се причинява болка на жената.
  На Бермудите за Великден пускат хвърчила и се състезават за най-оригинален дизайн. Към хвърчилата прикрепят и специална хартия, която издава много специфично жужене, познато като звука на бермудския Великден. Фестивалът на хвърчилата е на Разпети петък.
  Светът празнува Великден сн. pixabay.com
  В Норвегия пък по време на Великден всички телевизии се надпреварват да излъчват криминални филми и сериали. Дори кутиите за мляко там по това време са с напечатани кратки криминални истории. По време на Страстната седмица всичко затваря – децата не ходят на училище, родителите не ходят на работа, магазини, аптеки – всичко е затворено, пише life.dir.bg.